**Կազա Բուոնարոտի** (իտալ.՝ Casa Buonarroti — «Բուոնարոտիի տուն»), թանգարան Ֆլորենցիայում՝ նվիրված իտալացի քանդակագործ Միքելանջելո Բուոնարոտիին (1475—1564): Տունը պատկանել է Միքելանջելոյին և նրա ազգականներին։ Այստեղ նա ապրել է Սետտինիանոյից վերադառնալուց հետո և մինչ Մեդիչիներիի պալատ տեղափոխվելը։

Բուոնարոտի ընտանիքի տունը Ֆլորենցիայում
---------------------------------------

Կազա Բուոնարոտի
Միքելանջելոն ծնվել է Արեցո գավառի Կապրեզե քաղաքում, մանուկ հասակում տեղափոխվել Ֆլորենցիա։ Այստեղ նա մշտական բնակություն չի հաստատել, այլ վերադարձել է ժամանակ առ ժամանակ։ Քանի որ հոր եկամուտը շատ չէր, երեխաները վաղ են սկսում աշխատել, հիմնականում կտորի արտադրությունում, որով հռչակված էր Ֆլորենցիան։ Միքելանջելոն սկզբում աշխատում է անվանի նկարիչ Դոմենիկո Գիրլանդայոյի արվեստանոցում, իսկ մեկ տարի անց՝ 1489 թվականի գարնանը, նա տեղափոխվում է Բոբոլի այգիների գեղարվեստի դպրոց, որտեղ էլ սկսում է զբաղվել քանդակագործությամբ։

Ժամանակի ընթացքում ընտանիքը քաղաքում՝ Սանտա Կրոչե եկեղեցուց հյուսիս, ձեռք է բերում չորս հողակտոր, որտեղ 1546-1553 թվականներին տուն են կառուցում (այդ ժամանակ Միքելանջելոն ապրում էր Հռոմում)։ Քանդակագործը ցանկանում էր Ֆլորենցիայում այնպիսի տուն ունենալ, որն արժանի կլիներ իր ընտանիքին և բազմիցս դիմում է իր եղբորորդի Լեոնարդոյին չորս կառույցները վերածել ընտանեկան պալատի։ Միքելանջելոյի մահից հետո նրա մարմինը տեղափոխում են Ֆլորենցիա, քանի որ ընտանիքը ցանկանում էր նրան թաղել հայրենիքում։ Հուղարկավորությունը տեղի է ունենում Սանտա Կրոչե եկեղեցում։ Կտակի համաձայն՝ տունը անցնում է նրա եղբորորդուն՝ Լեոնարդո Բուոնարոտիին, որը վերանորգման աշխատանքներ է իրականացնում Միքելանջելոյի մահվանից 26 տարի անց ։

Իր այժմյան տեսքը տունը ստանում է 1612 թվականին Լեոնարդոյի որդիներից մեկի՝ Միքելանջելո Կրտսերի (1568–1647) կողմից։ Նա կարգադրում է բոլոր կառույցները միավորել մեկ համալիրի մեջ, դահլիճներ է տրամադրում հորեղբոր աշխատանքները ցուցադրելու համար։

XIX դարում նրա վերջին տերը եղել է Կոզիմոն, որը տունը կտակում է Ֆլորենցիայի քաղաքապետարանին։ 1859 թվականին՝ Կոզիմոյի մահից հետո, այստեղ թանգարան են բացում։

Թանգարան
--------

Թեև Կազա Բուոնարոտի թանգարանը նվիրված է Միքելանջելոյին, այստեղ շատ չեն նրա աշխատանքները։ Գրադարանային հավաքածուն ներառում է ընտանիքի արխիվը, նկարչի մոտ 200 նկարներ և նամակներ ։ Հավաքածուի մեջ են մտնում Միքելանջելոյի վաղ շրջանի աշխատանքներից «Մադոննան սանդուղքի մոտ» և «Կենտավրոսների մարտը» խորաքանդակները։ Թանգարանում է գտնվում նաև Միքելանջելոյի դիմաքանդակը, որը Դանիելե դա Վոլտերայի աշխատանքներից է։ Վերջինիս քանդակագործն օգնել է իր խորհուրդներով և էսքիզներով։ Պատկերասրահը հագեցած է Արտեմիզիա Ջենտիլեսկիի և այլ իտալացի նկարիչների ստեղծագործություններով, որոնք պատվիրել էր Միքելանջելո Բուոնարոտի Կրտսերը։ Թանգարանում ցուցադրվում են նաև հնագիտական պեղումներից հայտնաբերված գտածոներ, որոնք վերաբերում են Տոսկանայի պատմությանը։

Պատկերասրահ
-----------

### Նկարներ

* Մադոննան մանկան հետՄադոննան մանկան հետ
* Գլխի էտյուդ, 1530Գլխի էտյուդ, 1530
* «Հիսուսի հարությունը» հորինվածքի ուրվանկար«Հիսուսի հարությունը» հորինվածքի ուրվանկար
* ԱլլեգորիաԱլլեգորիա

### Ճարտարապետական նախագծեր

* Ֆլորենցիայի Սան Ջովաննի տաճարի նախագիծՖլորենցիայի Սան Ջովաննի տաճարի նախագիծ
* Կառույցի հատակագիծԿառույցի հատակագիծ
* Ֆլորենցիայի Սան Ջովաննի տաճարի նախագիծՖլորենցիայի Սան Ջովաննի տաճարի նախագիծ
* Ֆլորենցիայի Սան Լորենցո տաճարի ճակատի ուրվանկարՖլորենցիայի Սան Լորենցո տաճարի ճակատի ուրվանկար

### Այլ ցուցադրանմուշներ

* Միքելանջելոյի կիսանդրին, Դանիելե դա ՎոլտերաՄիքելանջելոյի կիսանդրին, Դանիելե դա Վոլտերա
* Նատյուրմորտ-խաբկանք, (պահարանի դուռ)Նատյուրմորտ-խաբկանք, (պահարանի դուռ)
* Էտրուսկների սարկոֆագ տղամարդու քանդակովԷտրուսկների սարկոֆագ տղամարդու քանդակով
* Էտրուսկների սարկոֆագ կնոջ քանդակովԷտրուսկների սարկոֆագ կնոջ քանդակով

Սկզբնաղբյուրներ
---------------

* Ugo Procacci, *La casa Buonarroti a Firenze*, Milano, Electa, 1965
* Ragionieri, Vasarri, *Casa Buonarroti*, Firenze, SPES, 1987
* Джорджо Вазарі «Життєписи», Т 5, М, «Искусство», 1971, с. 213—344
* Ротенберг Е. «Мікеланджело Буонарроті», М, «Изобразительное искусство», 1976

Ծանոթագրություններ
------------------

1. 1 2  dati.beniculturali.it — 2014.
2. ↑  Sistema Cultura — 2018.
3. 1 2 3
4. 1 2 3 4  Sistema Cultura
5. ↑  Indagine sui musei e le istituzioni similari — 2022.
6. ↑  *Italian National Institute of Statistics* Indagine sui musei e le istituzioni similari — 2021.
7. 1 2  Indagine sui musei e le istituzioni similari — 2020.
8. ↑  *Italian National Institute of Statistics*  — 2017.
9. ↑  Ragionieri, Pina (1997). *Casa Buonarroti*. Electa. էջեր 7–9. ISBN 9788843563494.
10. ↑  Symonds (1893). *The life of Michelangelo Buonarroti, based on studies in the archives of the Buonarroti family at Florence*, in two volumes (1, 2). New York: Scribner.
11. ↑  Spike, John T. (1991). «Artemisia Gentileschi. Florence, Casa Buonarroti». *The Burlington Magazine*. **133** (1063): 732–734. ISSN 0007-6287. JSTOR 884954.

Արտաքին հղումներ
----------------

* Վիրտուալ էքսկուրսիա թանգարանում (3D)(իտալ.)